Diari Oficial de la Generalitat Valenciana


Sumari del DOGV 5932, del 14-01-2009 (2008/15168)

Notificació de la resolució del recurs d'alçada, referencia interna R-26/2008, a Verónica Vélez Cervantes.
----------------------------------------------------------------------------------------------------------

### Dades del document

Número de DOGV
:   5932

Data del DOGV
:   14-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2008/15222


Data del document
:   18-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referencia interna R-26/2008, a Verónica Vélez Cervantes. [2008/15033]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les Administracions Públiques i del Procediment Administratiu Comú, es notifica a Verónica Vélez Cervantes, c/ Mestre Buenaventura Pascual, núm. 8, 1r, 4ª (46456 València) la resolució del recurs d'alçada amb el número de referència interna R-26/08.  
Resolució  
Examinat el recurs d'alçada formulat per Verónica Vélez Cervantes, contra la resolució denegatòria de la subsidiació del préstec convingut i de l'ajuda estatal directa a l'entrada per a l'adquisició d'un habitatge usat (HU 207) relatiu a l'expedient núm. 46/1T/1932/2006/250.  
Antecedents de fet  
Primer. Verónica Vélez Cervantes va presentar en el Servei Territorial d'Habitatge i Projectes Urbans de València el dia 13 de juliol de 2006 sol·licitud de visat i finançament concertat per a l'adquisició de l'habitatge situat a València, al carrer Mestre Buenaventura Pascual, número 8, pis primer, porta 4, el qual va adquirir mitjançant contracte de compravenda de data 16 de març de 2006.   
Segon. A la vista de la documentació que consta en l'expedient, i en virtut del que disposa l'article 12 del Decret 41/2006, de 24 de març, del Govern Valencià, el cap del Servei Territorial en data 23 d'octubre de 2007 dicta una resolució denegatòria de la subsidiació del préstec convingut i de l'ajuda estatal directa a l'entrada, en quedar acreditat que el nivell d'ingressos familiars de la sol·licitant és inferior a la catorzena part del preu total de l'habitatge, i en conseqüència el cap del Servei Territorial en la mateixa data 23 d'octubre de 2007 dicta resolució de concessió de visat i préstec qualificat.   
Tercer. Contra la resolució denegatòria de la subsidiació del préstec convingut i de l'ajuda estatal directa a l'entrada, Verónica Vélez Cervantes interposa recurs d'alçada dins del termini i la forma escaient, amb els documents i les al·legacions que consten en aquest, i que es consideren reproduïdes a fi de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJPAC), com pel que estableix el Decret 131/2007 de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons estableix l'article 12 del Decret 41/2006, de 24 de març, del Govern Valencià, s'entendrà que hi ha desproporció d'ingressos quan el nivell d'ingressos familiars corregits siga inferior a la catorzena part del preu total de l'habitatge i del garatge o traster vinculats.   
Quan es donen les esmentades situacions d'ingressos desproporcionats, la justificació dels ingressos podrà efectuar-se mitjançant l'acreditació dels corresponents al període impositiu següent.   
IV. Segons disposa l'article 12 del Decret 41/2006, de 24 de març, del Govern Valencià, la determinació dels ingressos familiars per a accedir al finançament convingut s'efectuarà en funció dels ingressos corresponents al període fiscal impositiu immediatament anterior, amb termini de presentació vençut, a la sol·licitud del finançament qualificat.   
V. En el cas que ens ocupa, es revisen els ingressos de la part interessada corresponents als períodes 2005 i 2006, que són els que aquesta va aportar a l'expedient; de l'esmentada revisió resulta que els ingressos corresponents a l'any 2005 són negatius (-2.298,08 euros) i els de l'exercici següent el 2006 efectivament acreditats ascendeixen a 1.105,53 euros, quantitat inferior a la catorzena part del preu total de l'habitatge, que és 6.224,76 euros (87.146,76/14) per tant la resolució dictada pel Servei Territorial és correcta i adequada a dret.  
Quant a l'al·legació segona de la recurrent la xifra que cita de 884,42 euros és la corresponent als ingressos ponderats anuals que corresponen als ingressos nets de la renda de 2006, tal com estableix la normativa aplicable.  
Fixat el que antecedeix i atés que la recurrent no ha aportat per prova suficient i adequada que desvirtue el contingut de la resolució impugnada, es confirma aquesta.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Verónica Vélez Cervantes contra la resolució del Servei Territorial d'Habitatge i Projectes Urbans de València de data 23 d'octubre de 2007, la qual queda confirmada.   
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercitar qualsevol altre recurs que considere oportú.  
València, 18 de febrer de 2008.- La directora general d'Habitatge i Projectes Urbans: M. Jesús Rodríguez Ortiz.